<b>תשובה </b>הדבר ידוע שמי שהניח ביתו פתוח ובא ומצאו פתוח שהוא נמי טהור ואם מצאו שנגנב משם דבר כל שבבית טמא שהגנבים או המוכסים או הגבאין שנכנסו בבית טמאוהו וכל אלו הדברים משניות ערוכות הן לפי שכל אלו רשעים הם ופחותים מכל עמי הארץ שהם כולה בחזקת טומאה ובגדיהם מדרס לפיכך אם הניח ככר של הרועה על גבי הדף ובא ומצאו במקום אחר אין אומרים נפל ונטמא אלא אדם נכנס לבית ופינהו ממקום למקום ואותו האדם בחזקת כשרות וטהור היה שהרי לא לקח מן הבית כלום אבל הקורדום שאבד ואמר אותו תנא אדם גנב נכנס וגנבו הואיל ונחזיק הנכנס בגניבה יטמא כל הבית וכן אם הניח קורדום בזוית זו ומצאו בזוית אחרת נאמר אדם נכנס בבית זה ונטל הקורדום ועשה בו צרכיו והחזירו לזוית אחרת גם זה רשע שכל שואל שלא מדעת גזלן הוא ולפיכך יטמא כל שבבית ואי אתה יכול לומר כך בככר שאין אדם שואל ככר ומחזירו בעצמו שאין בדבר זה תועלת שהרי אינו כלי שועשה בו מלאכה ואלו נכנס לבית זה אדם רשע כגון גנב או גזלן ומוכס וגבאי היה נוטל הככר והולך לו ומאחר שנמצא הבית כמות שהוא ולא חסר כלום הרי כל שבו בחזקת טהרה כשהיה ונאמר לא נכנס לכאן אלא אדם טהור כלומר חבר:
משה ב"ר מימון זצ"ל